66वीं पुण्यतिथि पर गौर साहब को किया याद
सागर विश्वविद्यालय के संस्थापक डॉ. हरीसिंह गौर की 66वीं पुण्यतिथि शुक्रवार को श्रद्धाभाव से मनाई गई। विश्वविद्यालय स्थित गौर समाधि परिसर में हुए कार्यक्रम में विवि परिवार, नगरवासियों सहित विभिन्न छात्र संगठनों द्वारा गौर साहब को पुष्पांजलि अर्पित की गई। इसके बाद संगीत विभाग के विद्यार्थियों द्वारा भजन कार्यक्रम हुआ। 4 भजन प्रस्तुत किए गए। सुबह 9 बजे शुरू हुआ कार्यक्रम ठीक 9 बजकर 35 मिनट पर खत्म हो गया। कुलपति प्रो. आरपी तिवारी ने पुष्पचक्र अर्पित किया। कुलसचिव प्रो. जेडी आही, डेलीगेसी के चेयरमैन प्रो. दिवाकर शर्मा, प्रॉक्टर प्रो. एपी दुबे, प्रो. आरएन यादव, प्रो. एसके गुप्ता, प्रो. एसएन लिमये, प्रो. जेडी शर्मा, डॉ. ललित मोहन, डॉ. आशुतोष मिश्र, विवि यंत्री जितेंद्र सक्सेना, आनंद तिवारी, संजीव जैन्थ, संदीप वाल्मीकि आदि मौजूद थे।
दद्दू दरबार स्थित गौर मंदिर में पुण्यतिथि पर अखंड ज्योति की स्थापना हुई। दीपांजलि, पुष्पांजलि एवं शांति पाठ का कार्यक्रम हुआ। महिला मंडल द्वारा भजनों की प्रस्तुति दी गई। रामधुन हुई। कर्मचारियों ने उपवास रखा। इस मौके पर संघ के अध्यक्ष संदीप वाल्मीकि, राजेश बोहरे, बहादुर यादव, डॉ. पीके श्रीवास्तव, शंकर पटेल, जयंत जैन, लाल सिंह, संतोष पांडेय, अशोक मिश्रा, शुभि पटेल, कमलेश पटेल सहित बड़ी संख्या में लोग मौजूद थे। वहीं शनीचरी स्थित गौर जन्म स्थली पर कन्या भोज हुआ। गौर स्मृति युवा संगठन के तत्वावधान में हुए इस कार्यक्रम में बड़ी संख्या में लोग मौजूद थे।
hin_Deva hin_Deva hin_Deva